- Αναγνωρίζετε αυτήν τη φόρμα; - Ναι, είναι Φόρμα Συναίνεσης Φροντίδας.
Φρέντι, χωρίς τη σειρήνα, εντάξει; Ευχαριστώ.
Σε τι εξυπηρετεί;
Είναι μια συμφωνία μεταξύ ασθενών, παρόχων…
Φρέντι, τη σειρήνα.
Ασθενείς, πάροχοι, εταιρεία.
Παραθέτει κινδύνους και παρενέργειες της προτεινόμενης θεραπείας.
Έχετε υπογράψει ως μάρτυρας;
- Ναι. - Αυτή είναι η υπογραφή σας;
Όχι, δεν είναι.
Αυτή εδώ;
Όχι.
Ούτω καθεξής με άλλες φόρμες.
Γιατί να πλαστογραφήσουν την υπογραφή σας;
Ένσταση. Εικασία.
Κύριε Άσερ, γιατί πιθανολογείτε
ότι θα πλαστογραφούσαν την υπογραφή σας σε μια φόρμα;
Για να φανεί ότι ο ασθενής γνώριζε τους κινδύνους
και αποφάσισε συνειδητά να συμμετέχει στη δοκιμή.
Και, επίσης, για να προστατευτεί η εταιρεία από υπαιτιότητα.
Έλεος, Φρεντ!
Ένα διάλειμμα.
- Θες άλλο τσάι; - Όχι, ευχαριστώ.
Αγάπη μου, μόλις κοίμισα την Τάμι. Τι συμβαίνει;
Κάνουμε πρόβα και κάνει θόρυβο. Θα τον αναλάβεις;
Τα παιδιά κάνουν θόρυβο. Έτσι ξέρουμε ότι λειτουργούν.
Έλα να παίξεις στο δωμάτιό μου.
Χίλια συγγνώμη για την πρόβα σας.
Δεν υπάρχει κανένα πρόβλημα.
Υποστηρίζω αυτό που κάνετε, αλήθεια,
αλλά τι θα γίνει μετά;
Με όλα όσα έχει παραδώσει,
είναι τόσο απαραίτητο να καταθέσει;
Τα έγγραφα δεν είναι πλαστογραφημένα αν δεν πει εκείνος
"Δεν το υπέγραψα εγώ".
Διαφορετικά, η υπόθεση είναι…
Δεν υπάρχει αποκάλυψη χωρίς καταγγέλοντα.
Μακάρι να γινόταν αλλιώς. Ειλικρινά.
Θα τον απολύσουν.
Ναι.
Θέλω τον λόγο σου πως όταν τελειώσει μπορούμε να βασιστούμε στη βοήθειά σου.
- Ασφαλώς, όσο… - Θα ήθελα τον λόγο σου.
Έχεις τον λόγο μου.
Δώστε τους να καταλάβουν.
Εντάξει.
Έφερα το τσάι.
Είσαι τυχερός.
Ναι.
Εσύ έχεις καθόλου τύχη στο σπίτι;
Νομίζω. Δεν είμαι ποτέ εκεί, οπότε ποιος ξέρει;
Ναι, η γυναίκα μου ανέχεται πάρα πολλά.
Κι εκείνος.
Τυχεροί κι οι δυο από μια άποψη.
Έχουμε καλούς ανθρώπους που μας αγαπούν.
Μην τους απογοητεύσουμε.
Ας αξίζει τον κόπο.
Αναγνωρίζετε αυτήν τη φόρμα;
Είναι μια Φόρμα Συναίνεσης Φροντίδας.
Η Άναμπελ Λι.
Το σκεφτόμουν τόσα χρόνια,
γιατί έχω καλό ένστικτο για τους ανθρώπους.
Αναρωτιέμαι τι πήγε στραβά.
Τι δεν λειτουργούσε καλά μ' εμένα τότε και μ' έκανε να σ' εμπιστευτώ;
Και το κατάλαβα. Ήταν εκείνη.
Επειδή εμπιστευόμουν εκείνη.
Αν εκείνη η γυναίκα σ' αγαπούσε,
αν σ' εμπιστευόταν, ήσουν ηλίθιος να τη χάσεις έτσι.
Παρά τα όσα έχασα μετά απ' ό, τι έκανες, κι έχασα σχεδόν τα πάντα,
κάπως με κρατούσε…
η σκέψη ότι εσύ έχασες εκείνη.
Κι ήταν γι' αυτό που χρόνια πριν Στο βασίλειο δίπλα στον γιαλό
Φύσηξε απ' τα νέφη Στην ωραία μου Άναμπελ Λι αγέρι ψυχρό
Εσύ είσαι τ' αγέρι, Σαίξπηρ.
Κι οι άρχοντες συγγενείς της Την πήραν και μ' αφήσαν μοναχό
Σε μνήμα να την κλείσουν Στο βασίλειο αυτό…
- Σκάσε! - …δίπλα στον γιαλό
Δεν βαριέσαι ποτέ να σ' ακούς;
Ούτε φαντάζομαι πώς άντεξε τόσο πολύ, ειλικρινά.
Κάτι που λέω σε όλους συνέχεια είναι "Δεν υπάρχει καλός Άσερ".
Μα υπήρχε. Μία.
Η Άναμπελ Λι Άσερ.
Η μόνη καλή Άσερ, κι εσύ την έδιωξες.
Λάθος. Η εγγονή μου, η Λενόρ.
Η καλύτερη από εμάς.
Και τόσο ίδια με τη γιαγιά της.
Τα καλύτερα της Άναμπελ Λι, χωρίς…
τη ραγισμένη καρδιά.
Δεν γαμιέται;
Χαίρομαι που σου άρεσε η Άναμπελ,
αλλά έχει φύγει πια εδώ και πάρα πολύ καιρό
και θα έλεγα ψέματα αν πω ότι ποτέ δεν αναρωτήθηκα
- πώς σκατά έγινε αυτό. - Πώς σκατά έγινε αυτό;
Πόσα δίναμε στην ασφάλεια για να στέκεται έξω απ' τη γαμωπόρτα της;
Κι ούτε χτύπησε όταν άκουσε γυαλιά να σπάνε;
Και το λανσάρισμα; Εσύ ήσουν εκεί.
Είχαμε δέκα άτομα εκεί.
Κι ούτε ένας δεν εμπόδισε αυτήν τη γυναίκα να φύγει;
Δεν εμπόδισε την κόρη μου να επιτεθεί στη γυναίκα μου;
Ούτε ένας άνθρωπος δεν έκανε το παραμικρό όταν η κόρη μου γύρισε σπίτι και…
Το σπίτι ήταν ασφαλές. Δεν έχω εξήγηση.
Είχα απλώσει τα χέρια μου επάνω της.
Την ένιωσα να διαλύεται σαν παγωμένος ατμός.
Γαμώτο! Σταμάτα! Σκάσε!
Να πάρει ο διάολος!
Σκεφτείτε ως επαγγελματίες για ένα λεπτό.
Το ΔΣ κάνει κίνηση.
Θα γίνει ψηφοφορία.
Το ΔΣ είναι σκέτα μαθηματικά.
Έχουμε υλικό για εκβιασμούς. Κόψ' το απ' τη ρίζα.
Ποια ρίζα; Έγινε ολόκληρο φυτό.
Χρησιμοποίησε το καλό υλικό. Έκτακτης ανάγκης. Θα συνετιστούν.
Κάποιοι. Όχι όλοι.
Ο Φρέντι έχει την καθοριστική ψήφο. Κατ' εμέ, είναι το κλειδί.
Φέρ' τον εδώ.
Αξίζει κάτι καλύτερο, Μάντλιν.
Είμαι ρεαλιστής και συμφωνώ ότι είναι αναξιόπιστος.
Μα είναι σπουδαίος άντρας.
Έχει μια μη θεραπεύσιμη, ανίατη ασθένεια που θολώνει την κρίση του.
Αυτό τον βγάζει από το παιχνίδι.
Κοντεύω, Άρθουρ. Το πρότζεκτ μου με τον αλγόριθμο κοντεύει.
Ξέρεις τι σημαίνει αυτό;
Θα μεταφέρουμε την εταιρεία απ' τα χάπια και τα δηλητήρια στην τεχνολογία.
ΤΝ. Τεχνητή συνείδηση, εικονική αθανασία.
Πες το στο ΔΣ.
Πες τους ότι μ' εμένα επικεφαλής η εταιρεία θα πάει στο μέλλον,
αφήνοντας όλα αυτά πίσω μας.
Η σάπια παρακαταθήκη κλείνει με τον Ρόντερικ
κι επαναπροσδιοριζόμαστε ως εταιρεία.
Θα τους φανεί ελκυστικό, φαντάζομαι.
Έτσι φαντάζομαι.
Όπως κι ότι δεν σου είναι εύκολο.
Είναι ό, τι δυσκολότερο έχω πει φωναχτά.
Φρεντ.
Φρέντι.
Κάπως θα το νιώθεις.
Αγάπη μου, πρέπει να σταματήσεις.
Αγάπη μου.
Όχι. Αγάπη μου. Σε παρακαλώ, όχι.
Επιδρά πολύ γρήγορα, έτσι;
Έμαθα ότι η Τάμερλεϊν αυτοκτόνησε με μια μασιά
και, μάρτυς μου ο Θεός, δεν μπορώ να καταλάβω τι σημαίνει αυτό.
Πώς το κάνεις αυτό καν;
Ήθελα να σε παντρευτώ απ' τη γνωριμία μας.
Θυμάσαι; Στη φωτογράφηση;
Με πλησίασες, και μ' είχαν πλησιάσει
και μου 'χαν μιλήσει κι άλλες θαυμάστριες,
αλλά εσύ χαμογέλασες κι ήταν τόσο αληθινό.
Και σε ρώτησα γιατί το έκανες
κι εσύ είπες ότι με είδες μόνο και σκέφτηκες
"Φαίνεται σαν κάποιος που χρειάζεται έναν φίλο".
Κι είχες δίκιο.
Εκείνο το χαμόγελο.
Το χαμόγελο μου έκλεψε την καρδιά.
Ξέρεις τι πρωτοσέλιδο είχαν το πρωί;
Όταν πήρα τη θέση μου στο ΔΣ;
Στα Επιχειρηματικά των Times. "Πρώτα έξω απ' τα δόντια, τώρα φαφούτης".
Έτσι με βλέπεις;
Φαφούτη;
Ναι.
Ναι. Τώρα; Εντάξει.
Είναι επείγον.
Με χρειάζεται ο μπαμπάς. Θα γυρίσω όταν μπορέσω.
Ίσως να τα πούμε.
Πού έβαλες τη βέρα σου;
Δεν τη φορούσες. Είδα βίντεο απ' το πάρτι.
Μου επέστρεψαν κάποια πράγματά σου. Τσάντα, αντικείμενα.
Το γαμημένο κινητό σου!
Μα πουθενά η βέρα. Πού την έβαλες, Μόρι;
Μην κουνηθείς.
- Δεν θέλω δικαιολογίες! - Το παλεύω.
Προφανώς όχι. Το κτίριο είναι όρθιο.
Είχα άλλες σκοτούρες, μπαμπά. Κηδείες…
Σου είπα, πάρε το συνεργείο απ' το Τζέρζι και τελείωνε.
Θα το κάνω. Τι σημασία έχει ένα γαμωκτίριο;
Έχει, γιατί βασίζομαι σ' εσένα!
Είναι τόπος εγκλήματος με την υπογραφή μας.
Με το αίμα του αδελφού σου.
Γιατί αν δεν μπορώ να βασιστώ πάνω σου για το κτίριο,
δεν μπορώ να βασιστώ ούτε για τα μικρά,
που σημαίνει ούτε και για τα μεγάλα,
και πρέπει να βασιστώ πάνω σου, Φρέντι.
H ψήφος σου είναι κρίσιμη.
Υπάρχει κρίση;
Δεν σε πήραν ακόμη.
Αυτό είναι, Φρέντι.
Χάθηκαν όλοι κι όλα θα καταρρεύσουν.
Πρέπει να βασιστώ σ' εσένα.
Κι όταν σε πάρουν, που θα πάρουν,
μην το σηκώσεις καν, το καλύτερο μήνυμα.
Κι αν σε στριμώξουν στον δρόμο, πες "Είμαι ο Φρέντερικ Άσερ,
το απάγκιο για ελπίδες κι όνειρα μιας αυτοκρατορίας,
οπότε αλλού τις προδοσίες σας".
Μπορείς να το κάνεις;
Μπορώ.
Είναι πολύ δυσάρεστη διαδικασία.
Με τα συμπτώματα που περιγράφεις,
ο άντρας σου θα έλεγε ότι η αύξηση της δόσης θα βοηθούσε.
Δεν ρωτάω εκείνον, αλλά εσάς.
Πόσο παίρνω; Δύο χιλιάδες μιλιγκράμ Ligodone τη μέρα;
Η δεύτερη υψηλότερη δόση είναι…
- Στα 1.300. - Στα 1.300. Μάλιστα.
Παθαίνω αυτό και θέλουν να την αυξήσουν,
και ξέρω ότι δουλεύετε στη Φορτουνάτο,
αλλά παραμένετε δικός μου γιατρός, σωστά;
Ναι, φυσικά.
Έχετε παιδιά;
- Ναι. - Προγονούς;
Σας λένε ποτέ πρεζόνι;
Όχι.
Εμένα μ' έλεγαν.
Πέθαναν όλοι πια.
Βλέπεις τρία φέρετρα να χαμηλώνουν στο χώμα,
άλλα δύο να παίρνουν σειρά, και το σκέφτεσαι άθελά σου.
Σε κάνει να σκέφτεσαι ότι η ζωή είναι τόσο απίστευτα μικρή.
Κι αυτό που σκέφτομαι συνέχεια
είναι ότι το Ligodone μοιάζει με την ηρωίνη όσο κανένα άλλο φάρμακο.
Έχει μικρότερη συχνότητα εθισμού αν χρησιμοποιηθεί σωστά.
Ελάτε τώρα. Οι δυο μας είμαστε.
Πείτε μου, λοιπόν, πώς κόβω αυτό το απόλυτα ασφαλές, μη εθιστικό φάρμακο;
Πάρα πολύ αργά.
Κατάλαβα.
Είμαι το απάγκιο για τις ελπίδες και τα όνειρα μιας αυτοκρατορίας,
οπότε χαίρομαι που σκέφτεσαι το μέλλον.
Συμβαίνει.
Εδώ Φρέντσο.
Ναι, άκου, ξέρω ότι είμαστε έτοιμοι για την άλλη βδομάδα,
αλλά τα πράγματα προχωράνε γρήγορα, μου πάνε όλα πρίμα
και θέλω οπωσδήποτε την κατεδάφιση.
Θέλω να γίνει σήμερα. Απόψε.
Δεν με νοιάζει η γαμωάδεια ανατίναξης.
Βρες μου μπάλα και γερανό.
Γιατί το ζήτησα εγώ, γαμώτο. Γιατί είμαι ο ανερχόμενος Άσερ.
Ναι. Όχι.
Το συνεργείο του Τζέρζι ακούει τον Ρόντερικ κι εμένα.
Ναι, θα είμαι εκεί. Θέλω να το δω να πέφτει.
Εντάξει;
Άκουσες πόσο γρήγορα άλλαξε τροπάρι;
Είναι απίστευτο.
Σ' όλη μου τη ζωή, δεν με παίρνουν στα σοβαρά,
και, ξαφνικά, είσαι ο νέος CEO
κι όλοι είναι τόσο απίστευτα εξυπηρετικοί!
Σχεδόν όλοι.
Εσύ, Μόρι…
Ξέρεις κάτι στο οποίο επέμενε πολύ ο μπαμπάς;
Ένα μάθημα που έδωσε σε όλους μας.
Απ' τα πρώτα που μας έμαθε.
Όχι! Φρέντερικ! Όχι.
Για να δοκιμάσεις έναν δεσμό…
- Όχι. - …δεν τον σπας.
Όχι.
Μόνο τον ραγίζεις λιγάκι.
Μ' έβαλε ένα σκαλί παραπάνω από την Τάμι
και μας παρακολουθούσε.
Ράγισε, αλλά δεν έσπασε. Πράγματι δυνάμωσε ο δεσμός.
Ένα δεύτερο μάθημα στο οποίο επέμενε ήταν να βάζεις τάξη στο σπίτι σου.
Χωρίς να είσαι τύραννος,
μα αν δεν θες να είσαι διαρκώς σκληρός,
πρέπει να είσαι έστω επαρκώς βάναυσος, τουλάχιστον μία φορά, για να εδραιωθείς.
Το γαμημένο χαμόγελό σου.
Δεν είναι του χαρακτήρα μου να είμαι διαρκώς σκληρός.
Δεν θα σπάσω τον δεσμό μας. Τον ράγισες ήδη εσύ.
Πρέπει μόνο να επαναφέρω την τάξη.
Θα δώσω μόνο ένα πλήγμα, επαρκώς βάναυσο.
Λοιπόν, ας το κάνουμε μία φορά μόνο.
Ας το κάνουμε γρήγορα.
Ας το κάνουμε αθόρυβα. Και θα αρχίσει η επούλωση.
Πρέπει να φύγω.
Πρέπει να βάλω σε τάξη κι άλλο σπίτι.
Αφού θα πάω, θα ψάξω για τη βέρα σου.
Αν δεν τη βρω, θα σου πάρω άλλη.
Μα αν τη βρω, θα τη φέρω στο σπίτι.
Κι αν την ξαναβγάλεις ποτέ,
θα σου την κολλήσω με οξυγονοκόλληση.
Ναι; Είσαι έτοιμος;
Μη μου τσαμπουνάς τέτοια, Βίνι.
Η μπάλα θα αρχίσει γκρέμισμα στις οκτώ.
Το κτίριο θα πέσει, αλλιώς θα…
Θα έρθω εκεί πέρα
και θα σου βγάλω τα γαμωδόντια με τανάλια.
Μπαμπά. Πού πας;
Έχω κάτι δουλίτσες.
Να μιλήσουμε πρώτα;
Φυσικά, αγάπη.
Βρήκα ένα μέρος. Είναι καταπληκτικό.
Το καλύτερο στη χώρα για χημικά εγκαύματα.
Κάνουν κορυφαία δουλειά στα δερματικά μοσχεύματα.
Μίλησα και με έναν γιατρό. Είπαν ότι θα τη δεχτούν.
Γιατί το έκανες αυτό, γαμώτο;
Συγγνώμη. Γιατί το έκανες αυτό, γαμώτο, αγάπη μου;
Θα ήταν καλύτερα αλλού.
Λενόρ, τα είπαμε αυτά.
Πού είναι;
Ποιος;
Οι ειδικοί. Οι γιατροί. Όλοι όσοι υποσχέθηκες.
Όταν λείπεις στο σχολείο έρχονται συνέχεια.
- Μα είναι μια χαρά. - Δεν σε πιστεύω.
Κι εσύ δεν πας καλά, μπαμπά.
Βρομοκοπάς κι είσαι χάλια.
- Φέρεσαι αλλόκοτα. - Μαζέψου!
Ξέρεις σε ποιον μιλάς;
Η μαμά δεν είναι καλά! Ούτε εσύ. Τίποτα απ' αυτά.
Και βρήκα ένα μέρος που τη δέχεται.
- Μπορούμε να την πάμε αύριο. - Δεν μπορώ σήμερα, όχι τώρα. Σταμάτα.
- Σταμάτα! - Αρκεί να τηλεφωνήσεις.
Βούλωσε το στόμα σου!
Όποιος μου μιλάει έτσι θα έχει επιπτώσεις!
Δεν θα σ' τη χαρίσω επειδή είσαι κόρη μου!
Θέλω να μιλήσω με τον ειδικό.
Η μητέρα σου αναπαύεται
και θα την αφήσεις ήσυχη όσο λείπω.
Και μ' εσένα θα τα πούμε αργότερα.
Μαμά, μ' ακούς εκεί μέσα;
Ομολογώ ότι αυτοί οι θόρυβοι αρχίζουν να μ' ενοχλούν πολύ.
- Λες ότι είναι η Μάντλιν. - Ναι.
Εγώ λέω να πάμε να δούμε αν είναι…
- Και να μαντέψω. Η Λενόρ είναι. - Διάνα.
Δεν ξέρω τι παιχνίδι μού σκαρώνεις απόψε,
- αλλά ως εδώ και μη παρέκει. - Σχεδόν τελειώνουμε.
Ξέρεις κάτι; Όχι.
Σε παρακαλώ. Κάθισε.
Αναρωτιέμαι γιατί χρονοτριβείς,
γιατί το κυνηγητό, και ξέρω την απάντηση.
Επειδή κάτι θα κερδίσεις.
Δεν είναι έτσι.
Κι αν κερδίσεις κάτι, ό, τι κι αν είναι αυτό,
- δεν θα σ' το δώσω εγώ. - Σε παρακαλώ.
Καληνύχτα, Ρόντερικ. Και καλή τύχη με την άνοια.
Θα με κρατάς για φόνο.
Εκεί καταλήγουμε.
Θα με πιάσεις για φόνο.
Για πάνω από έναν, βασικά.
Κι έτσι παγώνω, επιστρέφω αργά στην πολυθρόνα,
κάθομαι και πατάω πάλι το μαγνητοφωνάκι.
Αυτό κάνω τώρα, έτσι, Ρόντερικ; Στο σεναριάκι σου.
Καλά θα ήταν.
Μα αυτό δεν είναι το θέμα;
Έχουμε ξαναβρεθεί στην ίδια κατάσταση, εσύ κι εγώ, εδώ.
Για την ακρίβεια…
Το βλέπεις κι εσύ αυτό;
Θες να με τρομάξεις.
Όχι.
Αυτός θα 'ναι ο Φρέντι. Λογικά.
Με τυραννάνε όλη νύχτα για να πω σωστά τις ιστορίες τους.
Πράγμα καταπληκτικό.
Η προσωπική μου κόλαση έχει μικροδιαχείριση!
Όχι, αυτό που θα συμβεί τώρα είναι ότι αρχίζεις να μιλάς εσύ.
Και ξαφνικά εντοπίζω μια υποψία απ' τον Φρέντι,
αλλά την αγνοώ, γιατί δεν τον βλέπεις,
και μετά καταφέρνει να με ταρακουνήσει για τα καλά,
ενώ εσύ με κοιτάς σαν να 'μαι παλαβός.
Δεν είμαι παλαβός.
Και παρότι δύσκολο, το CADASIL σίγουρα δεν είναι αυτό.
Όχι, φοβάμαι πως έχεις πρώτη θέση στην τιμωρία μου.
Κι από στιγμή σε στιγμή, ο Φρέντι θα πεταχτεί
και θα δείξει την τομή του…
Αγάπη μου!
Γεια.
Μπαμπάκα!
Μπαμπάκα.
Ήρθαμε για τη μεγάλη μέρα σου. Να δει ο Φρέντι τον ήρωα μπαμπά του.
Μαμά.
Συμφωνήσαμε να μείνετε στο σπίτι.
Ναι, αλλά αυτοί οι δυο ήθελαν να στηρίξουν τον μπαμπά.
- Έτσι, Φρέντι; - Έπρεπε να μείνετε σπίτι.
- Ήρθατε! - Ναι. Δεν θα το χάναμε.
Να θυμάσαι εκεί μέσα
ότι αν φοβηθείς ή νιώσεις μόνος, είμαστε εδώ.
Πίσω απ' τον τοίχο. Για σένα.
Ελάτε να κάτσετε μαζί μου. Άφησέ τον να ετοιμαστεί.
- Είσαι έτοιμος; - Ναι.
- Το 'χεις; - Ναι, το 'χω.
Η καταγραφή ξεκινά στη 1:32 μ.μ.
Σήμερα είναι Πέμπτη 20 Δεκεμβρίου 1979.
Κύριε Άσερ, θα ήθελα να δείτε τα πειστήρια 2 και 3.
Αναγνωρίζετε το έγγραφο;
Ένσταση.
Απαντήστε.
Αυτό θα κάνει όλη μέρα, για να καταγραφεί.
Δεν μας αφορά.
Εντάξει. Είναι Φόρμα Συναίνεσης Φροντίδας.
Είναι κάτι που βλέπετε συχνά;
Μάλιστα. Μετά την προαγωγή μου.
Και ποιον σκοπό εξυπηρετεί;
Ένσταση.
Είναι ένα συμφωνητικό μεταξύ ασθενούς, παρόχου κι εταιρείας,
με κινδύνους και παρενέργειες της προτεινόμενης θεραπείας.
Σας ξενίζει κάτι σε αυτό το έγγραφο;
Ένσταση.
Όχι ιδιαίτερα, όχι.
Μόνο το γεγονός ότι είναι εδώ. Αυτά είναι απόρρητα.
Ανήκουν στην εταιρεία.
- Δεν σας ξενίζει τίποτα απολύτως; - Όχι, είναι στερεότυπο κείμενο.
Δυστυχώς, δεν βρήκαμε κάποιον συγγενή
να συνυπογράψει με τον ασθενή, λόγω ηλικίας,
μα, όπως βλέπετε, παρίστατο ένας εκπρόσωπος της εταιρείας.
Έχετε υπογράψει ως μάρτυρας;
Μάλιστα.
Κι αυτή εδώ είναι η υπογραφή σας;
Μάλιστα.
Αυτή εδώ;
Ναι, κι αυτή. Δική μου είναι.
Για να είμαστε σαφείς, μας λέτε ότι γνωρίζατε την ύπαρξή της
και υπογράψατε αυτήν τη φόρμα τη συγκεκριμένη ημέρα;
- Ναι. - Ένσταση.
Δικός σου μάρτυρας είναι.
Κύριε Άσερ…
Κύριε Άσερ, μήπως ο Ρούφους Γκρίζγουολντ σας άσκησε την οποιαδήποτε πίεση
για να υπογράψετε ή να παραποιήσετε έγγραφο;
Όχι.
Σας έχει μιλήσει για την ένορκη κατάθεση;
Καθόλου.
Σας μίλησε κανείς από τη Φορτουνάτο για σήμερα;
Όχι, καθόλου.
Κύριε Άσερ, θα σας υπενθυμίσω ότι έχετε ορκιστεί,
ότι συμφωνήσατε να έρθετε εδώ ως μάρτυρας της υπηρεσίας.
Ναι. Κοιτάξτε…
Ο συνεργάτης σας δεν μας άφηνε σε ησυχία.
Πέρασε από το σπίτι μου πολλές φορές να με πιέσει για το θέμα.
Οπότε, ναι, δέχτηκα να έρθω.
Πείτε με μάρτυρα, εκπρόσωπο της εταιρείας,
πείτε με όπως θέλετε, μα ήλπιζα πως, ερχόμενος εδώ
και επαληθεύοντας ενόρκως όσα είχα πει κατ' ιδίαν στον κύριο Ντιπέν,
θα είχε την καλοσύνη να αφήσει ήσυχη την οικογένειά μου.
Ειλικρινά, δεν ήθελα να το πω αυτό,
αλλά η αντιμετώπισή μας στο όνομα της βεντέτας
που έχει ο κος Ντιπέν με τον Ρούφους Γκρίζγουολντ αγγίζει την παρενόχληση.
Αυτό ήρθα να πω.
Όγκι.
Τι…
Στάσου.
- Τι συμβαίνει; - Μην πεις τίποτα.
- Τι κάνουν; - Μην πεις τίποτα.
- Συλλαμβάνεται για ψευδορκία. - Ψευδορκία;
Σου είπα να μην έρθεις.
Ρόντερικ!
Μην πεις λέξη. Ούτε μία λέξη.
Όχι εδώ. Θα σε δω στο σπίτι.
Γεια σας. Μάντλιν Άσερ.
Έχετε ένα λεπτό να μιλήσουμε;
Τι διάολο; Ήξερες ότι θα συμβεί αυτό;
Φυσικά.
- Πήγε στη φυλακή! - Θα βγει ως το βράδυ.
Λες να τον αφήσει εκεί η Φορτουνάτο;
Από σήμερα είναι ο πιο σημαντικός υπάλληλος στην εταιρεία.
Θα τον βγάλουν πριν πεις κύμινο.
Κι η ψευδορκία;
Ούτε αυτό ευσταθεί. Δεν υπέγραψε ποτέ ένορκη κατάθεση.
Ο λόγος του Ντιπέν εναντίον του δικού μας.
Τι σκατά έχεις μέσα σου;
Ο Ρόντερικ θα έκανε το σωστό. Θα γινόταν ήρωας.
Αυτό είπα στα παιδιά μου.
Το σωστό έκανε, πανηλίθια.
Ο εισαγγελέας δεν είναι ηλίθιος.
Απέναντι στη νομική μηχανή της Φορτουνάτο,
χωρίς ούτε έναν μάρτυρα,
η υπόθεσή του είναι μερικά κλεμμένα έγγραφα.
Θα υποχωρήσει.
Ούτε η ψευδορκία αποδεικνύεται.
Αυτήν τη στιγμή, υπάρχει μόνο ένα όνομα
στο μυαλό μελών του ΔΣ, επενδυτών κι ανώτατων στελεχών της Φορτουνάτο.
Ρόντερικ Άσερ.
Είναι ήρωας, γαμώτο.
Θα κολυμπάτε στο χρήμα,
στις προαγωγές και στις προστασίες μέχρι αύριο.
Θα μετακομίσετε ως τα Χριστούγεννα.
Θα ήσασταν στο ταμείο ανεργίας αν το κάναμε όπως ήθελες εσύ
κι η Φορτουνάτο θα σας μήνυε χωρίς αύριο.
Χριστέ μου.
Νόμιζα ότι το 'παιζες.
Σκέφτηκα ότι το έπαιζες νοικοκυρά
ώστε να έχεις μια στέγη πάνω απ' το κεφάλι σου.
Ανοίγεις τα σκέλια δυο φορές τη βδομάδα, κι έτοιμη.
Δεν θα δουλέψεις ούτε μέρα.
Και σκεφτόμουν "Τον βρήκε τον τρόπο της", αλλά…
αυτή είσαι στ' αλήθεια εσύ.
Έτσι δεν είναι;
Νόμιζα ότι υπήρχες μόνο στις ταινίες.
Είσαι τόσο…
μικρή, Μάντλιν.
Κλαίει το μωρό σου.
Εντάξει, ξέρω ότι είσαι εδώ.
Κάθισε.
Αυτά δεν είναι για εμάς.
Είναι για τα αγόρια, αργότερα. Δεν θα τους πειράξει.
Παρακαλώ.
Θα πιεις κάτι;
Όχι, ευχαριστώ.
Εκείνος έρχεται συχνά εδώ τις τελευταίες εβδομάδες.
Δεν ξέρω αν ξέρει γιατί.
Και πού να δεις το υπόγειο.
Έχει ένα σωρό κούτες με πράγματα εκεί κάτω.
Κι όλο αυξάνονται.
Απλώς κάθεται εδώ και πίνει και κλαίει μερικές φορές.
Θλιβερό θέαμα.
Να καταλήξει σε τέτοιο στερεότυπο.
Πραγματικά είσαι εσύ.
Είναι απίστευτο πόσο το αρνιόμουν.
Μα όντως είσαι εσύ.
Και ήξερα ότι θα ήσουν εδώ.
Σου άφησα τη διεύθυνση, μην αυτοσυγχαίρεσαι και πολύ.
Εμπρός. Πες αυτά που θες.
Σου ζητώ να σταματήσεις.
Έλα τώρα. Μου το ζητάς; Δεν το συνηθίζεις.
Κι ειλικρινά, ξεχνάς τι είμαι, νομίζω.
Θέλω να επαναδιαπραγματευτώ.
- Δεν μπορείς. - Γιατί;
- Είναι αργά. - Για εκείνον ή για μένα;
Μάντλιν.
Τα λόγια μάς έμπλεξαν και θα μας ξεμπλέξουν.
Σου φταίει ο Ρόντερικ ή η ρητορική;
Θέλω νέους όρους και θα τους έχω.
Ή μήπως ξέχασες εσύ τι είμαι εγώ;
Να τη. Να η Κλεοπάτρα μου.
Όλα έχουν τίμημα.
Κάθε διαπραγμάτευση είναι σημείο εισόδου.
Κάθε συμφωνία είναι απλώς μια έκφραση θέλησης. Αμοιβαίας θέλησης.
Θα το διευθετήσουμε αυτό.
Γυναίκα προς γυναίκα.
Δεν είμαι γυναίκα.
Ξέρεις για τι είμαι ικανή. Ξέρεις τι έχω κάνει.
Ξέρεις ποια είμαι!
Είσαι μια συλλογή από αψεγάδιαστες, περίτεχνες μάσκες,
σε τροχιά γύρω από μια μισερή καρδιά.
Αυτό ήταν σκληρό. Ζητώ συγγνώμη.
Κάποια πράγματα δεν πρέπει να μας τυχαίνουν στη ζωή.
Εγκαίρως για να αυτοστοχαστείς μετά.
Ναι. Ξέρω ποια είσαι.
Και ήσουν.
Και ποια θα μπορούσες να είσαι.
Τις βλέπω και τις τρεις. Να στέκονται δίπλα δίπλα.
Και μαζί, μου ραγίζουν την καρδιά.
Σε παρακαλώ, κάθισε.
Ζητώ συγγνώμη.
Περασμένα ξεχασμένα.
Όπως έλεγα, ξέρω ποια είσαι, Μάντλιν.
Είσαι από τις αγαπημένες μου.
Και καταλαβαίνω. Αν βρεις έναν αντίπαλο, τον σκοτώνεις.
Αν βρεις ένα εμπόδιο, το υπερπηδάς ή το ξηλώνεις.
Αν βρεις μια κλειδωμένη πόρτα, την παραβιάζεις.
Μαμά;
Είναι παρανοϊκό.
- Φαιδρό. Δεν ακούω τίποτα άλλο. - Φαιδρό;
Θέλω να καθαρίσω.
Μην είσαι ηλίθια! Φαντάζεσαι πώς θα φαινόταν;
Να κόψεις το φάρμακό μου; Δημοσιοσχεσίτικος εφιάλτης.
Θέλω να το κόψω.
Δεν θα έχεις πρόβλημα.
Δεν είναι εθιστικό.
Εντάξει, τότε.
Δεν είναι,
μα αν προσπαθήσεις να το κόψεις,
θα έχεις κυκλοθυμία, αλλαγές στον ύπνο και σωματικές,
συμπτώματα γρίπης, ναυτία, εμετό, διάρροια, κράμπες, μειωμένη όρεξη,
διεσταλμένες κόρες, θολή όραση, ρίγη,
ανατριχίλες, ταχυκαρδία, υπέρταση.
Φαντάσου να είσαι τόσο κουρασμένη, που δεν μπορείς να κοιμηθείς.
Τόσο εξαντλημένη, που δεν μπορείς να χαλαρώσεις.
Κατακλυσμένη από αισθήματα απόλυτης απόγνωσης και τρόμου.
Η πλησιέστερη παρομοίωση που σκέφτομαι είναι ένα ψάρι
έξω απ' το νερό, μα εκείνο τουλάχιστον πεθαίνει.
Εγώ νόμιζα…
Κάποιοι ωφελούνται από ταχείες μεθόδους αποτοξίνωσης,
όπως με κλονιδίνη, ναλτρεξόνη ή αποτοξίνωση υπό αναισθησία,
μα όχι με τη δική σου δόση.
Με τη δική σου δόση πρέπει να το πας αργά.
Μείωση 10% τον μήνα.
Θα είσαι μια χαρούλα σε τρία βασανιστικά χρόνια.
Τι διάολο έχεις κάνει;
Μήπως σε παρεξήγησα;
Δεν είχες πάρει μπόλικες πίπες για τη δόση σου παλιά;
Ή σε μπερδεύω με κάποια άλλη;
Είσαι τέρας, το ξέρεις;
Παντρεύτηκα ένα τέρας.
Όχι, καλή μου.
Είμαι ο Βίκτορ Φράνκενσταϊν.
Εσύ είσαι το τέρας.
Εσύ είσαι η τέλεια δημιουργία μου.
Ό, τι απέμεινε από εσένα μετά το ατύχημα ήταν ένα πτώμα σ' ένα ψυγείο.
Το Ligodone ήταν ο κεραυνός. Κατέβασα τον διακόπτη, ανακάθισες, και ορίστε.
Είναι ζωντανό.
Νόμιζα…
Νόμιζα πως μ' αγαπούσες.
Εγώ… Είσαι ένα θαύμα.
Το σώμα σου το ρουφάει αχόρταγα.
Δεν το έχω ξαναδεί. Λες και το φάρμακό μου είναι νερό κι εσύ είσαι λουλούδι.
Είσαι το πιο τέλειο και όμορφο πράγμα που έχω δει ποτέ.
Ένα τεράστιο κομμάτι σου είναι το Ligodone.
Πώς να μη σε παντρευτώ;
Τρία χρόνια;
Εντάξει.
Αντέχω τρία χρόνια.
Γιατί, ναι, η ζωή μου ήταν σκληρή ανά διαστήματα.
Κι έχω κάνει λάθη, αλλά αυτό νόμιζα πως είδες σ' εμένα.
Γιατί αυτά τα σκατά μ' έκαναν δυνατή.
Οπότε, προτιμώ τρία κολασμένα χρόνια, παρά μια ζωή μαζί σου.
Άνετα.
Να ξέρεις ότι έχουμε κάποιο κοινό έδαφος.
Εσύ, ο αδελφός σου κι εγώ μοιραζόμαστε κάτι.
Το αναγνώρισα τη στιγμή που σας είδα.
Τον πόνο.
Ίσως με κατηγορήσεις ως μεσίτρια δεινών.
Το ίδιο κι εγώ εσένα.
Μα με θεωρώ περισσότερο μάρτυρά τους.
Εσύ πονάς.
Είσαι εξαντλημένη. Αβέβαιη. Φοβισμένη.
Για πρώτη φορά στα τόσα χρόνια. Δεν μπορώ να σου πάρω αυτόν τον πόνο.
Μα μπορώ να σου δώσω κάτι.
Και δεν είναι φάρμακο.
Χρόνια πριν, σου πρόσφερα σιγουριά.
Απόψε, διαύγεια.
Χωρίς δεσμεύσεις.
Αμφιβάλλω γι' αυτό.
Ο αδελφός σου ξέρεις τι θα είχε γίνει;
Ποιητής.
Εκεί είχε ταλέντο. Ένας απένταρος ποιητής, εννοείται.
Μα, ειλικρινά, υπάρχει κι άλλο είδος;
Έχω κι αυτό το κοινό μαζί του.
Κι οι δύο καταλαβαίνουμε
ότι η γλώσσα στην υψίστη έκφρασή της είναι μουσική.
Συνεπώς…
Λίγη διαύγεια για σένα.
Τι είναι, άλλωστε, ένα ποίημα, αν όχι ασφαλής χώρος για μια δύσκολη αλήθεια;
Άκου ένα.
Το εμπνεύστηκα όταν οι αξιολάτρευτοί μου αρχίσατε να χτίζετε πόλεις.
Το ονομάζω "Η Πόλη Μες στη Θάλασσα".
Δες. Πήγε ο Θάνατος κι έστησε θρονί
Σε πόλη παράξενη, που κείτεται μοναχή
Βαθιά κάτω στη Δύση τη σκοτεινή
Όπου οι καλοί κι οι κακοί Κι οι ανίεροι κι οι ιεροί
Αιώνια γαλήνη έχουν βρει
Καμιά αχτίδα δεν φτάνει πια Απ' τον ιερό ουρανό
Να τρυπήσει Της πόλης το σκοτάδι το ατέρμονο
Μα ένα φως απ' τη ζοφερή θάλασσα μακριά
Πάνω στ' ακρόπυργα γλιστράει σιωπηλά
Σε τρούλους και πυργίσκους Και διαδρόμους βασιλικούς
Σε βαβυλώνια, λες, τείχη και σε βωμούς
Σε πέργκολες σκιερές Και ξεχασμένες από καιρό
Με πέτρινα άνθη και με σκαλιστό κισσό
Κάτω απ' τον ουρανό νωθρά Ακίνητα της θάλασσας τα μελαγχολικά νερά
Μα δες, σαν κάτι να σαλεύει στον αγέρα
Το κύμα, υπάρχει μια κίνηση εκεί πέρα
Τα κύματα έχουνε λάμψη πιο πορφυρή
Οι ώρες μ' ανάσα αδύναμη, ρηχή
Κι όταν χωρίς ανθρώπινα αναφιλητά
Βαθιά εκείνη η πόλη βυθιστεί
Η Κόλαση μέσ' από χίλια θρονιά, ψηλά
Θα της υποκλιθεί
Νόμιζα ότι πρόσφερες διαύγεια.
Επεξεργάσου το λίγο. Θα καταλάβεις.
Φρέντι. Γεια.
Έχουμε βάλει μερικά μικρά βοηθητικά φορτία,
αλλά αν μας πιάσουν, θα τους πω ότι επέμενες εσύ.
Δεν είναι απίστευτο τι καταφέρνεις
- όταν παύεις να στρουθοκαμηλίζεις; - Ναι.
Θα πέσει μεν, αλλά θα 'ναι αργό και ζόρικο.
- Θα πέσει; - Ναι.
Είστε έτοιμοι;
Ναι, πανέτοιμοι.
Φέρε τον ασύρματο.
Θέλω πέντε λεπτά μέσα, να κάνω κάτι.
Έλα, ρε φίλε!
Φαγώθηκες να μας φέρεις. Μη μας χασομεράς.
Θέλω πέντε λεπτά.
Και μετά θα σου δώσω το σινιάλο να κάνεις ό, τι κάνεις.
Εντάξει; Γαμώ το κέρατό μου, λίγη υπομονή.
Τι γελοιότητα!
Έπρεπε να πεθάνεις εδώ, αγάπη.
Ή τουλάχιστον θα εξιλεωνόσουν.
Λοιπόν, Πρόσπερο, αδελφέ μου!
Θα σου πω κάτι τελευταίο.
Αναπαύσου εν κατουρλιά.
Τι σκατά!
Αγάπη μου, είναι ντροπή.
Κλείσε το φερμουάρ σου τουλάχιστον.
Διαφορετικά, είναι… Δεν είναι αρκετά εξευτελιστικό;
Όχι; Θα μείνεις μ' ανοιχτά μαγαζιά;
Εσύ είσαι το αφεντικό.
Το παραλυτικό της μπελαντόνας.
Παρασύρθηκες λίγο πριν.
Και, υπό στενή έννοια,
προσπαθώ να μην παρεμβαίνω τόσο άμεσα,
μα άλλαξα γνώμη με την τανάλια.
Γάμα το.
Ναι; Είσαι έτοιμος;
Κι άλλο.
Μη μου τσαμπουνάς τέτοια, Βίνι.
Η μπάλα θα αρχίσει γκρέμισμα στις οκτώ.
Το κτίριο θα πέσει, αλλιώς θα…
Θα έρθω εκεί πέρα
και θα σου βγάλω τα γαμωδόντια με τανάλια.
Δεν μ' αρέσει να λερώνω τόσο τα χέρια, αλλά, αγάπη μου, το κέρδισες.
Ελεύθερο το πεδίο, δώστε πόνο.
Έχεις βγει;
Τι διάολο είπα; Ξεκινάμε.
Έτοιμοι, παιδιά;
Ένας οδοντίατρος.
Αυτό είναι το πιο αστείο.
Αυτό θα ήσουν στην επόμενη ζωή.
Θα γινόσουν οδοντίατρος. Και μάλιστα πολύ καλός.
Και δεν ξέρω,
υποθέτω πως αυτό έκανε την πράξη σου χειρότερη από κάποια άποψη.
Μην πανικοβάλλεσαι.
Μην ανησυχείς για το τι παραμονεύει στη γωνία.
Ήσουν φοβισμένος σ' όλη σου τη ζωή.
Και τώρα θα το σβήσεις αυτό.
Ήρθε, Φρέντερικ. Επιτέλους, επιτέλους, είμαι εδώ.
Το ωραίο είναι ότι αυτό δεν θα το δει κανείς.
Από πλεονεκτική θέση έστω.
Προσπάθησε να εκτιμήσεις έστω αυτό.
Δεν είναι καλό αυτό.
Ξέρεις, θα μπορούσα να το έχω κάνει με όποιον τρόπο ήθελα.
Να πάθεις ανακοπή στο αμάξι. Η κόκα θα τη δικαιολογούσε μια χαρά.
Να σε χτυπήσει λεωφορείο.
Μα την πήρες στο σπίτι.
Κι έπρεπε να πάρεις την τανάλια.
Να πηγαίνω εγώ.
Έχω να δω τον μπαμπά σου.
Σε αδίκησε, Φρέντι.
Το μόνο που ήθελες ήταν να σ' αγαπά.
Ήθελες μόνο την έγκρισή του.
Και πάλι δεν είναι δικαιολογία, γαμώτο.
Ο Φρέντι είναι νεκρός.
Αυτό σημαίνει ότι μείναμε μόνο εμείς.
Θυμάσαι τη συμφωνία. Θυμάσαι τους όρους.
Ξέρω ότι θυμάσαι.
"Μέσα στον κόσμο μαζί, έξω απ' τον κόσμο μαζί,
αλλιώς δεν υπάρχει συμφωνία", έτσι είπε.
Μόνο μία διέξοδος υπάρχει.
Νομίζω, την ξέρεις κι αυτή.
Σ' αγαπώ.
Όσο κανέναν στον κόσμο.
Και τώρα θέλω να γίνεις ήρωας ξανά.
Θέλω να γίνεις ο αδελφός μου.
Σε χρειαζόμαστε να γίνεις ο ήρωάς μας.
Αυτά είναι τα 80άρια. Ligodone των 80 ml.
Κι άπαξ και ξεκινήσεις, δεν σταματάς.
Θα τα πάρεις μεμιάς,
γιατί αν σταματήσεις, ίσως πονέσεις.
Αν τα πάρεις γρήγορα, δεν θα το νιώσεις.
Θα σου πέσει η πίεση κι απλώς θα αποκοιμηθείς.
Κανένας άλλος τρόπος;
Δεν υπάρχει.
Τα έχω εξετάσει όλα. Κάθε πιθανό σενάριο.
Πίστεψέ με. Πάντα μ' εμπιστευόσουν.
Αυτός είναι ο μοναδικός. Αυτός.
Εμπρός. Μπορείς.
Αυτό θα πει θρύλος.
Αυτό θα πει βασιλιάς.
Μας σώζεις όλους.
Είσαι θρύλος.
Είσαι βασιλιάς.
Μας σώζεις όλους.
Δεν θα γλιτώσεις τόσο εύκολα.
Γεια σου και πάλι, όμορφε.
Η ΠΤΩΣΗ ΤΟΥ ΟΙΚΟΥ ΤΩΝ ΑΣΕΡ
ΒΑΣΙΣΜΕΝΟ ΣΤΑ ΕΡΓΑ ΤΟΥ ΕΝΤΓΚΑΡ ΑΛΑΝ ΠΟΕ